**SPrÁva o Účasti verejnosti na Tvorbe právnych Predpisov**

Verejnosť bola o príprave návrhu vlády Slovenskej republiky, ktorým sa mení a dopĺňa nariadenie vlády Slovenskej republiky č. 513/2011 Z. z. o používaní profesijných titulov a ich skratiek viažucich sa na odbornú spôsobilosť na výkon zdravotníckeho povolania, informovaná prostredníctvom zverejnenia predbežnej informácie.

K predbežnej informácii (PI/2019/2128) poslala Slovenská komora psychológov vyjadrenie, pozostávajúce zo siedmich bodov, ktoré zahŕňajú požiadavku na osobitnú úpravu používania profesijných titulov viažucich sa na výkon certifikovaných pracovných činností v zdravotníckom povolaní psychológ. K predmetnej požiadavke uvádzame nasledovné. V nariadení vlády Slovenskej republiky č. 296/2010 Z. z. v znení neskorších predpisov sa pri žiadnom zdravotníckom povolaní neupravuje osobitne používanie skratky profesijného titulu viažuceho sa na odbornú spôsobilosť na výkon certifikovaných pracovných činností. Používanie profesijných titulov viažucich sa na odbornú spôsobilosť na výkon certifikovaných pracovných činností je upravené v § 22 v platnom znení nariadenia vlády pre všetky zdravotnícke povolania. Požadovaná osobitná úprava pre zdravotnícke povolanie psychológ nie je opodstatnená, odôvodnená ani účelná, je nadbytočná a nesystémová. V neposlednom rade požadovaná úprava je nad rámec úlohy v Pláne legislatívnych úloh vlády na rok 2019.